# SYDDANSK UNIVERSITET 11. september 2015

GS

Referat af møde i det humanistiske fakultets Ph.d.-udvalg den 1. september 2015.

Til stede var: Carl Bache, Lars Frode Frederiksen, Nina Bonderup Dohn, Jette Ernst, Hanne Cowling, Maria Mortensen og Iben E. Andersen.

Fraværende med afbud var Nils Arne Sørensen, Peter Simonsen og Line Mex-Jørgensen.

Hanne Cowling deltog ikke i behandlingen af dagsordenens punkt 6 a).

Ad 1. Meddelelser.

Formanden meddelte:

at han - foranlediget af vejlederudtalelser der ikke har givet et tilstrækkeligt grundlag for at kunne vurdere det hidtidige forløb - har besluttet at uddybe indkaldelsesskrivelsen, således at udtalelsen sammen med evalueringsskema kan fungere som grundlag for vurdering af det hidtidige forløb, kvalitet og forventning om rettidig indleveret afhandling.

at han har haft en henvendelse om indlevering af to ph.d.-afhandlinger. Der er intet til hinder herfor, dog forudsat at de ikke afleveres til det samme fakultet. Der vil være tale om en ordinær indlevering ved Det humanistiske fakultet samt en ansøgning til andet fakultet om tilladelse til indlevering af afhandling, jf. § 15, stk. 2.

at der er udarbejdet udkast til en samarbejdsaftale om udveksling af ph.d.-studerende mellem Griffith University og University of Southern Denmark. Der er tale om ophold af 12 måneders varighed i 2. studieår. Kortere ophold af 6-9 måneder kan dog komme i betragtning.

at Ph.d.-udvalget tidligere har drøftet at erstatte tilfredshedsundersøgelse med online evaluering af alle aspekter af studiet efter henholdsvis 1½ år og 3 år. Dette er søgt løftet op i Ph.d. Rådet.

Jette Ernst spurgte til opfyldelse af kursusdelen (30 ECTS). Formanden præciserede rammerne for godkendelse af kurser og ECTS.

Ad 2. Godkendelse af kursusaktiviteter efteråret 2015.

De af Ph.d.-skolen og FUP’erne planlagte kurser skal godkendes af Ph.d.-udvalget. Ph.d.-udvalget godkender kursusudbuddet forud for hvert semester. Det foreslås, at ph.d.-udvalgets formand herudover på baggrund af FUP-ledernes tilbagemeldinger løbende godkender justeringer af kursusplanen, samt at ph.d.-udvalgets formand i forbindelse med 2., 4. og 5. semesters evalueringer godkender kursusaktiviteter, disses indhold og ECTS-værdi for den enkelte ph.d.-studerende.

Kursusudbuddet for efteråret 2015 blev efter en drøftelse godkendt, og ph.d.-skolelederen blev bemyndiget til at foretage de nævnte øvrige godkendelser.

Det blev præciseret, at det blandt andet er FUP-ledernes ansvar at være bindeled mellem ph.d.-skolen og institut med henblik på planlægning og ud- og afvikling af fagspecifikke kurser og aktiviteter inden for de relevante faglige miljøer og sammen med hovedvejleder at sikre en optimal integration af den enkelte ph.d.-studerende i relevante forskningsmiljøer. Ph.d.-udvalget opfordrer FUP-lederne til i højere grad at tage de ph.d.-studerende og hovedvejledere med på råd inden en alt for fast kursusplanlægning.

Ad 3. Ph.d.-afhandlingen – typeenheder/sidetal.

Ph.d.-udvalget besluttede, at normen for typeenheder på ph.d.-afhandlinger pr. 1. september 2015 ændres fra 2100 til 2400 typeenheder inkl. tegn og mellemrum. Sidetalsnormen er fortsat gældende, d.v.s.

Monografi: 250 sider +/- 20 %

Antologisk afhandling: 3-6 artikler, samlet sidetal 125-250 sider, heraf sammenfattende redegørelse 30-80 sider (vejledende omfang).

Der var enighed om på december-mødet at konkretisere hvad der indgår i sidetallet. De nye normer er gældende fra og med optaget af ph.d.-studerende pr. 1. september 2015.

Ad 4. Godkendelse af ph.d.-planer og addendum.

161085 - Ph.d.-udvalget godkendte ph.d.-planen.

060572 - Ph.d.-udvalget godkendte addendum (titel, forskningsspørgsmål, data, kapitler samt tidsplan).

Ad 5. Ansøgning om indlevering af antologisk afhandling.

100684 - Ph.d.-udvalget godkendte addendum.

260285 – Ph.d.-udvalget godkendte addendum.

Ad 6. Forslag til sammensætning af bedømmelsesudvalg.

1. Der forelå forslag til sammensætning af udvalg til bedømmelse af indleveret ph.d.- afhandling ved Institut for Design og Kommunikation:

Lektor Rocio Chongtay (formand),

Lektor Peter Lauritsen, Aarhus Universitet, og

Professor Charles Ess, University of Oslo

Bedømmelsesudvalget indstilles til dekanens godkendelse.

b) Der forelå forslag til sammensætning af udvalg til bedømmelse af indleveret ph.d.-afhandling ved Institut for Historie:

Lektor Kirstine Sinclair (formand),

Professor, Dr. Stephan Stetter, Universität der Bundeswehr, og

Professor, Dr. Sinisa Malesevic, University College Dublin

Bedømmelsesudvalget indstilles til dekanens godkendelse.

Ad 7. Dispensationsansøgninger.

1. Miljøskift.

Ph.d.-udvalget godkendte planen for afvikling af miljøskift. (300377-).

Ad 8. Eventuelt.

Carl Bache

Ph.d.-udvalgsformand

Ph.d.-skoleleder